Rubiah Suparman

Rubiah Suparman merupakan seorang pelakon kelahiran Singapura yang berkaliber. Pada awal era 70-an beliau telah berhijrah ke Kuala Lumpur, (Malaysia) dan menetap di sana untuk meneruskan kariernya sebagai pelakon filem dan drama TV. Beliau kemudiannya mendapatkan kerakyatan di Malaysia selepas  menetap wajib selama lebih 10 tahun di Malaysia.

Kerjaya
Sewaktu kecil pembabitan Rubiah Suparman dalam bidang seni bermula sekadar menemani abangnya menghadiri persatuan seni, dari situ, Rubiah mula memasang angan-angan untuk mencuba bidang tersebut. Beliau mula berlakon di era Jalan Ampas pada tahun 1966 dan menjayakan drama pentas, Sultan Mahmud Mangkat Dijulang.

Walaupun mula membintangi filem pertama, Dayang Suhana, pada tahun 1978, namun nama Rubiah mula dikenali setelah menjayakan drama, Ribut. Pada tahun 1970, Rubiah mula berhijrah ke ibu kota untuk mengembangkan bakatnya dalam bidang lakonan. Ditambah pula, suaminya ketika itu mendapat tawaran menjadi penerbit televisyen di Malaysia.

Sehingga kini, Rubiah berjaya membintangi sembilan filem dan ratusan drama seperti Sakit Hati, Naik Tangga Turun Tangga dan Mencari Restu. Rubiah juga berjaya menggondol anugerah Pelakon Pembantu Wanita Terbaik di Festival Filem Malaysia ke-2 (FFM2) 1981 dan Pelakon Wanita Terbaik (FFM4), 1983. Namun, kerjaya seninya hanya bertahan sehingga tahun 2000 dalam filem Soal Hati sebelum mengalih perhatiannya pada perniagaan.

Rubiah Suparman telah menubuhkan Restoran Puteri di Brickfield pada tahun 1984 ketika masih aktif berlakon. Dengan kejayaan restoran itu, beliau telah mengembangkan lagi perniagaan beliau dengan menubuhkan cawangan di Taman Tun Dr. Ismail (TTDI). Sehingga kini,  dua lagi cawangan telah dibuka di Sungai Penchala dan Shamelin Perkasa, Cheras.

Rubiah Suparman juga merupakan seorang penulis dan pernah menghasilkan buku masakan, Resipi Kuih Muih Melayu, Lauk Pauk Malaysia, Singapura, Indonesia, Resipi Turun Temurun dan Selera Ramadhan.

Setelah bersara daripada dunia lakonan sekitar tahun 1994, Rubiah menceburi bidang perniagaan makanan dengan membuka Restoran Puteri di Taman Tun Dr. Ismail, Kuala Lumpur. Sebelum ini, beliau juga mengusahakan cawangan di Brickfields bersama penulis lirik terkenal Datuk Habsah Hassan, namun cawangan tersebut ditutup pada Ogos 2021 akibat pandemik COVID-19. Sehingga kini, beliau masih aktif mengurus restoran tersebut.

Filemografi

Filem
 Dayang Suhana (1978)
 Potret Maria (1980)
 Bintang Pujaan (1981)
 Penentuan (1982)
 Bila Hati Telah Retak (1983) *Menang Anugerah Pelakon Terbaik 1983 Festival Filem Malaysia ke-4 - Kuala Lumpur.
 Pertentangan (1983)
 Di Ambang Kasih (1984)
 Sayang Ibu (1988)
 Black Widow - Wajah Ayu (1994)
 Soal Hati (2000)

Drama
 Naik Tangga Turun Tangga (1987)
 Menebus Maruah (1988)

Telefilem
 Wawasan (1991)
 Korban (1992)
 Hadiah (1992)
 Tuhan Sayang Padamu (1992)
 Daun Di Musim Luruh (1992)
 Tuan Guru (1992)
 Mencari Restu (1992) 
 Takbir Nan Syahdu (2017) 

Pautan luar


kategori:Pelakon wanita Malaysia
kategori:Pelakon wanita Singapura
Kategori:Orang hidup
Kategori:Pelakon wanita Malaysia abad ke-20